14/06/2018 | Administración LocalMunicipal
O Pino
Convocatoria e bases reguladoras específicas para a concesión de bolsas a universitarios/as no curso 2017/2018

O obxecto das presentes bases é regular a convocatoria pública en concorrencia competitiva, que no exercicio das súas competencias e de conformidade co disposto na Lei 38/2003 xeral de subvencións e nas Bases de Execución do Orzamento Municipal para o exercicio 2017, efectúa o Concello de O Pino para a concesión de bolsas de estudo, curso 2017/2018, como acción de fomento e contribución aos gastos orixinados polo comezo do curso escolar, así como de transporte ou estancia, destinada a alumnos cursando estudos de carácter universitario, matriculados en centros de carácter oficial. O presente expediente está suxeito á dotación orzamentaria do exercicio 2018 dentro da partida 326.480.00. Para optar ao beneficio de bolseiro/a deberán reunirse os seguintes requisitos: · Estar o solicitante empadroado e ter residencia efectiva no Concello de O Pino, cunha antigüidade mínima dun ano. Esta circunstancia, que deberá cumprirse no último día do prazo de presentación de solicitudes, será comprobada de oficio polos servizos municipais. · Estar matriculado en ensino universitario no curso 2017/2018. Esta circunstancia acreditarase mediante fotocopia da matrícula. Ter ingresos inferiores aos especificados na seguinte escala e diferenciando o número de membros da unidade familiar _______________________________________________________________________________________________________ 1 a 3 18.000 € 4 21.000 € 5 24.000 € 6 27.000 € 7 30.000 € _______________________________________________________________________________________________________ · Cumprimento dos requisitos previstos no artigo 13 da Lei 38/2003, de 17 de novembro Xeral de Subvencións e 10 da Lei 9/2007, de 13 de xuño, de subvencións de Galicia. Esta circunstancia acreditarase mediante unha declaración responsable e declaración da renda. Poderán ser obxecto de axuda todos aqueles gastos relacionados directamente co desenvolvemento dos estudios universitarios tales como gastos de material académico, importe de matrícula, transporte, residencia etc O órgano instrutor do procedemento aos efectos do artigo 24 da Lei 38/2003 será o Concelleira de Educación e cultura. O órgano colexiado aos efectos do artigo 22 da Lei 38/2003 será a Comisión Cualificadora, que estará constituída polo Alcalde, Concelleira de Educación e Cultura e a Secretaria-Interventora. O órgano competente para a concesión das bolsas é a Xunta de goberno Local, previa proposta da Comisión Cualificadora. * Resgardo da matrícula e folla académica (notas obtidas no último ano cursado) * Instancia de solicitude da axuda * Fotocopia do DNI * Libro de familia * Certificado de empadroamento no que conste a data de alta no padrón de habitantes * Declaración da renda que acredite os ingresos da unidade familiar * Recibos ou facturas xustificativas dos gastos a subvencionar * Declaración de non estar incuso en ningunha das causas que determina o art.13.2 da lei xeral de subvencións * Acreditación de estar ao corrente nas súas obrigas tributarias ou autorización para que sexa pedida dende o Concello. As solicitudes presentaranse ata o 10 de xullo de 2018, no rexistro municipal do Concello de 8:30 a 2:30 (luns a venres), ou lugares previstos no artigo 16 da Lei 39/2015, do procedemento Administrativo Común das Administracións Públicas. A solicitude virá acompañada da documentación a que se refire a base quinta. Concederanse dez bolsas de axudas de 300 € aos que reunindo os requisitos acrediten os ingresos familiares máis baixos, có límite de crédito orzamentario de 3.000,00.-€ Os beneficiarios quedan obrigados a facilitar canta información lles sexa requirida polo Consello de Contas. O Concello resérvase a posibilidade de revisión das bolsas concedidas pola alteración das condicións que se tiveron en conta para o seu outorgamento. Procederá o reintegro das cantidades percibidas con esixencia do interese de demora dende o momento do pago nos casos que se tivese obtido sen reuni-los requisitos requiridos para elo, ou se incumprise a finalidade para a que foi concedida- O pagamento das bolsas efectuarase por transferencia bancaria, para o cal o solicitante deberá presentar o número de conta onde quere que se lle ingrese a dita axuda, acreditando esta conta mediante certificación bancaria entregada coa solicitude. O acordo que resolva o procedemento poñerá fin á vía administrativa e, contra a mesma o interesado poderá interpor os recursos que se indican a continuación: 1. Recurso potestativo de reposición, ante o órgano que ditou o acto recorrido, no prazo dun mes a contar dende o día seguinte a aquel no que se notifique ou publique a resolución, de conformidade co establecido nos artigos 112 e 124 da Lei 39/2015, de 1 de outubro, do Procedemento Administrativo Común das Administracións Públicas.2. Directamente, recurso contencioso administrativo, ante o órgano competente da xurisdición do Contencioso Administrativo, no prazo de dous meses a contar dende o seguinte a aquel no que se notifique ou publique a resolución, en aplicación do disposto no artigo.46 da Lei 29/1998, de 13 de xullo, Reguladora da Xurisdición do Contencioso Administrativo.3. Todo iso, sen prexuízo de que o interesado interpoña calquera outro recurso que estime pertinente O Pino, a 11 de xuño de 2018 O Alcalde, Asdo/Manuel Taboada Vigo